CURTEA DE APEL IAȘI
Iași, Str. Elena Doamna, nr. 1A, cod poștal 700398

R O M Â N I A


                                  19 octombrie 2015                 

COMUNICAT 

		În data de 23 octombrie 2015, cu prilejul sărbătoririi Zilei Europene a Justiţiei Civile, Curtea de Apel Iași organizează „ Ziua Ușilor Deschise”, manifestare ce vizează apropierea justiției de cetățeni, informarea acestora despre drepturile lor și despre modalitatea de funcționare a justiției de zi cu zi.
Cu această ocazie, persoanele interesate au posibilitatea să îşi formeze o reprezentare clară a activității specifice a magistraților și personalului auxiliar, precum şi a etapelor pe care le parcurge un dosar de la înregistrare până la soluţionare, în scopul înțelegerii mai bine a funcționării mecanismelor justiției.
Aducem astfel la cunoştinţa persoanelor interesate că, în data menționată, între orele 10.00 -14.00, au posibilitatea, pe baza documentelor de identitate, să viziteze sediul Curţii de Apel Iaşi.

